Matovič, Igor, podpredseda vlády a minister financií SR (2022-09-29):
Ďakujem veľmi pekne. Vážený pán predsedajúci, kolegovia, kolegyne, chcem vám dať možnosť opätovne reagovať svojimi faktickými poznámkami na moje vystúpenie, a keďže, priznám sa, že nepočúval som rozpravu včera, čo ste si tu hrkútali s vašimi novými koaličnými partnermi od zlodejov z HLAS-u... alebo z HLASOSMER-u a SMER-u, ale počul som iba také nejaké tlmočené informácie a predpokladám, že mali by sme sa riadiť tým pravidlom, že opakovanie je matka múdrosti, tak jako malým deťom v škole vám skúsim zopakovať nejaké argumenty, aby ste skúsili aspoň niečo z nich podchytiť, lebo evidentne aj po tom forehande, ktorý Janka Penta Cigániková vyfasovala, nijako to nepomohlo k tomu, aby bola schopná absorbovať do svojej hlavy pravdu, takže skúsme ale najprv tak inak si dať také rečnícke otázky. V čí prospech bolo to, že Richard Sulík, predseda SaS, sa pravidelne stretával s Marianom Kočnerom na, podotýkam, trinástich raňajkách a vynášal informácie počas priebehu voľby generálneho prokurátora? Podotýkam, nie z pozície radového poslanca, ale z pozície predsedu najvyššieho zákonodarného orgánu, čiže z pozície predsedu Národnej rady Slovenskej republiky (zaznievanie gongu), čo je druhá najvyššia ústavná funkcia v Slovenskej republike. V čí prospech konal vtedy predseda strany SaS, keď vynášal priamo informácie, dnes vieme, že už aj odsúdenému mafiánovi, a vtedy Richard Sulík vedel, že to je odsúdený mafián, a vedel o tom, že Iveta Radičová na tomto hlasovaní postavila existenciu svojej vlády a povedala, že v prípade, keď prejde cez hlasovanie Dobroslav Trnka, ona je schopná zložiť funkciu a položiť vládu? Tak to bolo pre ňu zásadné, zásadné hlasovanie. Napriek tomu predseda koaličnej strany, v tom čase zároveň predseda Národnej rady, sa stretáva tajne na raňajkách u Mariana Kočnera, dnes už teda vieme, že odsúdeného mafiána a aj obžalovaného z objednávky vraždy Jána Kuciaka a Martiny Kušnírovej, a počas priebehu týchto volieb mu cez esemesky na hulváta vynáša informácie o tom, ako teda vyzerá priebeh týchto volieb. Ja sa pýtam, pán Benčík, vy sa nehanbíte, že ste tohto súčasťou? Že asistujete takémuto človeku, čo takto konal proti záujmu demokracie na Slovensku, proti záujmu vysnívanej, doslova vysnívanej demokratickej, protikorupčnej vlády Ivety Radičovej? Naozaj je vám hodné za to po tom, čo ste si vy v boji za demokraciu vystáli a vytrpeli, kryť takého človeka, ktorý preukázal v tej kritickej chvíli, že mu neišlo o ochranu verejného záujmu, neišlo mu o ochranu demokracie, neišlo mu o boj proti korupcii, ale išlo mu len o záujem svoj vlastný a zrejme aj niekoho iného. Na stretnutí, ktoré potom náhodne sa teda dostalo von a kde sme sa náhodne dozvedeli o tom, že on takto amorálne vlastne v čase kritickej chvíle koalície alebo života Radičovej vlády vynášal informácie na druhú stranu, čiže podľa mňa doslova sa správal politicky sabo... ako sabotér, tak keď potom tie informácie boli zverejnené, čiže ešte raz hovorím, nie na základe jeho rozhodnutia, že by sa mu ozvalo svedomie, ale na základe toho, že, áno, zrejme teda Kočner si ho nahral a chcel teda ukázať, že ako to je amorálny človek, tak keď tieto informácie vyšli von, zľahčoval to, ale našťastie ľudia vo voľbách urobili nad ním rozsudok. Ja dnes môžem len banovať, že som strane, ktorá mala preferencie štyri celé niečo, pomáhal tým, že som v posledných momentoch pred spustením moratória vyzýval ľudí, aby tú SaS-ku napriek všetkému volili, lebo inak sa nám Fica nepodarí poraziť. Áno, my sme toho Fica neporazili, ale po tom, čo Richard Sulík a strana SaS predviedla aj v súvislosti alebo v kontexte s týmito raňajkami s Kočnerom, tak demokratický protikorupčne cítiaci volič nad voľbami v roku 2012 zlomil palicu. Zostal doma, paralyzovaný, doslova so studenou sprchou obarený a povedal si, že keď takto oni narábali s tou mocou, takto nezodpovedne, a ľudia, ktorí ich volili, lebo SaS-ka mala vtedy aj s nami na konci kandidátky 12,1, tuším, percenta v roku 2010, keď my sme schopní takto evidentne zradiť verejný záujem a konať takto podlo, že predseda Národnej rady sa potajomky stretá s mafiánom, vynáša mu informácie o tom, ako sa vyvíja voľba, a na stretnutí na raňajkách sa s ním baví o tom, že sa ponúka za jeden hlas v parlamente 300-tisíc eur, a baví sa o tom, že Ďuro Droba zrejme to asi takú ponuku dostal, ale nejde to ohlásiť orgánom činným v trestnom konaní, tak toto keď videl ten demokraticky cítiaci protikorupčný volič Radičovej vlády, tak si povedal: „Pardon, páni a dámy, ja som vám nedal mandát kvôli tomu, aby vy ste s mafiou potajomky poza bučky zo svojho mobilu a na tajných raňajkách bili bandu.“ Ten demokratický protikorupčne volič si povedal: „Stačilo.“ Povedala si to približne štvrtina týchto voličov a výsledok bol aký, páni a dámy z SaS, strany odborníkov? Že 84 či 83 poslancov tu mal v jednofarebnej vláde mafián Fico. Toto bol trest – a zaslúžený trest –, ktorý sme všetci v tej demokratickej časti politického spektra vyfasovali. A ja sa tohto trestu bojím, keď tí ľudia dnes vidia, ako opätovne ako cez kopirák narábate s tou zodpovednosťou, ktorú vám voliči dali, ale ono sa to prenesie na nás všetkých, lebo tí ľudia si myslia, ten demokratický protikorupčný volič si myslí, že tie hádky, že to sa tam všetci sme sa hádali. Ale sa opýtajte ľudí dnes, ako prebiehajú vlády, ako prebiehajú koaličné rady, keď tam nie je človek, ktorý si s červenou kriedou kreslí stále červené čiary, ktorý dáva v kuse ultimáta, v kuse vydiera, v kuse sa vyhráža a podporí návrh z programového vyhlásenia vlády len vtedy, keď to za niečo iné zobchoduje. Však to bolo strašné, s týmto človekom byť v jednej koalícii. A úplne úprimne hovorím, že aj keď ma odvoláte, ak by som mal konať podľa vlastného rozhodnutia, v živote by som takúto stranu s takýmto predsedom nevolal späť do koalície. A v živote by som jej takúto ponuku nedal. Napriek tomu ale hovorím, že vzhľadom na to, že si vážim ľudí, s ktorými spolu ťahám káru v OĽANO a v koalícii v strane SME RODINA a ZA ĽUDÍ, napriek tomu, aj keď ma odvoláte, tú ponuku SaS dostane, aj keď to nebude v súlade s mojím cítením, lebo som naozaj hlboko presvedčený, že SaS do politiky už po troch povaleniach vlády nepatrí. Je škodná v politike a vždy pokazí to, že tu máme konečne šancu žiť bez mafie pri moci. Ale rešpektujem vôľu svojich koaličných partnerov, rešpektujem vôľu premiéra, ostatných ľudí a členov predsedníctva OĽANO, a aj keď ma odvoláte, tú ponuku na návrat SaS dostane. Aj keď hovorím a priznávam čestne, bude to proti mojej vôli, ale nebudem to vetovať, nebudem sa hádzať o zem, nebudem jako Riško kresliť červené čiary a ultimáta, vydierať, že potom neviem, čo sa strašné stane. Áno, túto horkú pilulku prehltnem. Prehltnem ju v záujme Slovenska, v záujme toho, aby sme zabránili rozkladu, aby sme zabránili návratu vulgárnej mafie k moci s fašistami od Mazureka, lebo toto je reálna hrozba, ktorá nám tu po voľbách hrozí. Keď v roku 2012 boli voľby, nebola žiadna kríza, nebola žiadna vojna za Ukra... na Ukrajine, za hranicami. Neboli žiadne pätnásťkrát vyššie ceny plynu a elektriny. Nebola žiadna 18-percentná inflácia, ktorá reálne podľa odhadu NBS na budúci rok na Slovensku hrozí. Nebola utečenecká kríza, nebol covid, neboli následky všetkých týchto možných kríz a napriek tomu ten sklamaný volič z konania Richarda Sulíka, keď videl, že položil tú vymodlenú vládu, alebo vysnívanú teda pre ateistov, a keď videl, že bol schopný predseda Národnej rady si vypisovať s mafiánom, ktorý mal v záujme si zvoliť svojho generálneho prokurátora, a že si bol schopný s ním vypisovať potajmo správy a vynášať informácie, sa správal ako kolaborant s cudzou mocnosťou, lebo pre demokratickú vládu mafiánec – cudzia mocnosť. Správal sa ako najhorší možný sabotér demokratického protikorupčného zápasu, a keď toto zbadal ten racionálny volič SaS-ky, tak si povedal: Pardon, pod toto sa vám nepodpíšem, ja vám ďalšiu šancu nedám. A ten racionálny volič SaS-ky následne aj videl, ako sa správate, a napriek tomu vám vždy (povedané so smiechom) nejakým spôsobom odpustil, lebo jednoducho máte na ružiach ustlané v liberálnych a progresívnych médiách. To je tá pravda. Ak by sa niekto takto správal voči svojim členom, že urobí tri čistky, že keď náhodou niekto má názor, tak je schopný vyhodiť polovičku strany, len aby náhodou ho nedali dole z trónu v svojej vlastnej strane, a keď znova mu po troch rokoch znova vyrostú ďalší, znova to urobí a vyštve tých ľudí. A potom keď, tak potom pred voľbami to spraví v roku 2020 či 2019 na jeseň znova, normálny racionálny volič by dávno povedal, že toto nie je reprezentant demokratických princípov ani len vo vlastnej strane, lebo vykydať 90 % ľudí zo strany len preto, lebo mali názor, tak je znakom diktátora, nie demokrata. Komunikovať s Kočnerom, s mafiánom s vedomím, že to je mafián, chodiť k nemu potajme a jako predseda Národnej rady, podotýkam, božemôj, kde žijeme?! Ako predseda Národnej rady, ako druhý najvyšší ústavný činiteľ s vedomím, že tretí najvyšší ústavný činiteľ, predsedkyňa vlády si to vyslovene nepraje a hovorí, že keď bude zvolený mafiánsky prokurátor Dobroslav Trnka, tak že položí funkciu, a on napriek tomu na tie raňajky ide a bije bandu s mafiou, v normálnom svete, v demokratickej krajine by to, takáto strana ani taký predseda strany neprežil. Lenže keď progresívne médiá si povedia, že stačí byť liberál, stačí byť LGBT, stačí byť za homosexuálov, stačí byť za potraty, stačí byť proti kresťanom, tak má na ružiach ustlané, nech spraví akékoľvek problém, zo všetkého ho vylížeme. Keď pred týždňom zverejnili, že urobil biznis pre kamaráta, vášho člena, pre rodinu vášho člena Zvrškovca v Petržalke, že predal pokútne pozemky za 80 eur meter štvorcový, podotýkam, v Petržalke a podotýkam, že takých predajov je výrazne viac a výrazne lukratívnejších a podpísaných priamo rukou Richarda Sulíka ako ministra hospodárstva, myslíte si, že médiá tomu venovali náležitú pozornosť? Čo si myslíte, ak by som takýto biznis špinavý urobil ja, čo by sa so mnou stalo? Dnes na prvej lampe pri Prezidentskom paláci by som visel dole hlavou. To by so mnou urobili progresívne médiá. Len preto, lebo sa zastávam kresťanov. Len preto, lebo mi je odporný tento progresívny fašizmus, ktorý tu priam sála z médií, ktorí vás na rukách nosia. Stačí tu Janke Cigánikovej zabojovať proti tomu, aby sme čo i len trošku pomohli tehotným matkám. Iba pomoc tehotným matkám, o tom bol návrh Anky Záborskej. A ona sa nehanbí trikrát ísť orodovať do klubu fašistov potom pri rodinnom balíčku. Ide tam zrejme tak na kolenách, jako tu včera kľačala pred nimi. Oroduje len, aby to nepodporili, a presvedčí ľudí, ktorí celý čas hovoria o tom, jak teda oni budú chrániť rodiny, jak budú chrániť život, tak ona ich normálne tým svojím zrejme čarom presvedčí, aby oni tým tehotným matkám ublížili, aby im tú pomocnú ruku nepodali, lebo ten návrh nebol o zákaze potratov. Čo teraz robila, keď tu zase Anička Andrejuvová predkladala návrh, aby sme iba dôstojne pochovávali potratené plody, keď si to matka praje. Aby sme vydali ten plod na, na pohreb, dôstojný pohreb toho plodu, pre ktorý tá matka žila. Tento čert v ženskej koži tu bol schopný obehávať znova tých istých ľudí a bojovať a rozviklať všetkých, len aby to neprešlo. A keď to neprešlo, wau, zachránila som, lebo znova oni išli zakazovať potraty. Takéto bludy, takíto ľudia, to je pravá ruka Richarda Sulíka. Prepáčte mi, možno aj moji kolegovia mi hovorili, neútoč na Sulíka, my ich budeme potrebovať. Ja cítim tú morálnu povinnosť pomenovať, že to je absolútne zlo tejto politiky, lebo kto kolaboruje s absolútnym zlom. A absolútne zlo pre mňa je Peter Pellegrini, čo sú tu podpísaní pod tým návrhom. Richard Raši, Šutaj Eštok, Erik Tomáš, Denisa Saková a sprostredkovane aj tí ďalší ľudia zo SMER-u, lebo Pellegrini nie je Majka z Gurunu, 19 rokov tu robil mopslíka Ficovi. O každom jednom podvode vedel. O každej jednej krádeži vedel, rozkradnutých miliardách eur. On je priamo zodpovedný za 500-miliónovú krádež pri preclievaní čínskeho tovaru. To je len jeden jediný biznis, ľudia boží! Však si uvedomme, čo to je 500 mil. Deleno 5,4 mil. akcionárov firmy Slovenská republika, akciová spoločnosť, je to 90 eur na osobu. Či babička 90-ročná, či nemluvňa trojmesačné, či dospelý človek, 90 eur iba pri jednom biznise nás ten vagabund okradol, a on tu má tú schopnosť, vyoperovanú hanbu, napísať, hovorím teraz o Pellegrinim, že on ide vlastne spolu so Sulíkom, s osobným priateľom mafiána Kočnera, a popísal som to amorálne, čo konal a kedy to konal, on tu ide brániť morálku a etiku vo verejnej službe. Títo ľudia idú brániť morálku a etiku vo verejnej službe! Ale hovorí sa, podľa ovocia ich spoznáte. A ovocie, bránenie morálky a etiky vo verejnej službe podľa Richarda Sulíka je vypisovať si potajme esemesky a vynášať informácie, ako vyzerá skóre pri voľbe generálneho prokurátora. V súlade... alebo ovocie morálky budovania alebo obrany morálky a etiky vo verejnej službe je stretať sa s mafiánom vedome na tajných raňajkách a hovoriť o tom, ako sa kupujú hlasy pri voľbe generálneho prokurátora za 300 000 eur. V súlade s ochranou, morálkou a etikou vo verejnej službe, obranu demokracie a inštitúcií je trucovať, lebo si povie, sám jediný v Európe si povie, že nechajme to Grécko skrachovať. A keď skrachuje, to bude to najlepšie riešenie a vtedy to je, toto je najlepšie riešenie, že celá Európa hovorí opak, nevadí, on je vtedy druhý najvyšší ústavný činiteľ, on sedí na koaličných radách predsa, on si to môže dovoliť povedať, že tak toto teda nie. A my Slovensko, 1 % z celej Európskej únie, my vydierame vtedy celú Európsku úniu, a hovoríme, že, páni, dámy, viete čo, my tuto nepodporíme vám ten euroval. Jednoducho nezachránime to Grécko, lebo my tam máme takého Boha na zemi, on je najlepší makroekonóm, minister financií a všetko na svete, on to najlepšie vypočíta vo svojom exceli, on má taký pekný ščot s tými farebnými guličkami a jemu to vyšlo, že najlepšie riešenie gréckej krízy alebo menovej krízy, ktorá sa zmietala alebo zmietala v kríze celú Európu, je nepodporiť to Grécko, nechať ho skrachovať a žiaden euroval nebude. A my potom prídeme, viete, tuto na rade lídrov Európskej únie, viete, my máme hlas jedno percento, ale my u seba máme toho najlepšieho nobelistu z ekonómie, tak my chceme, aby skrachovalo Grécko. On si myslel, že normálne, že on si nakreslí červenú farbičku, a teraz kvôli tomu my dovolíme, aby sa rozsypala Európska únia, aby sa rozsypala eurozóna, lebo on predsa má jediný tu na svete papier na to, že má pravdu. Čo sa následne stalo, vieme všetci. Padla vysnívaná, vymodlená vláda Ivety Radičovej, lebo sa hádzal o zem, hádzal o zem, hádzal o zem. Bol som na tej poslednej koaličnej rade. Tam sedeli všetci: Radičová, Dzurinda, Mikloš, Osuský, Sólymos, neviem kto, neviem kto, neviem kto. Jednoducho asi 10-12 nás tam bolo. Presviedčačky možno dve hodiny. Nezaberalo. Sprava, zľava, nezaberalo. To bolo úplne jedno. Fakty bokom, jednoducho on má pravdu. Keď nebude po neho, jemu to je jedno, on to položí. Ale podotýkam teraz tú absurditu, že vlastne podľa mňa chýba tam to prepojenie so zdravým tým úsudkom, za ktorý sa skrývajú kolegovia, že keď následne mu povedali aj Fico povedal logicky, keď ako Radičovej vláda ukázala, vyzliekla sa donaha, nehovorím pani Radičová (povedané so smiechom), ale ukázali sme politicky, že kde je zraniteľný bod, kde je Achillova päta, že keď vlastne nebude podporený euroval, Iveta Radičová je ochotná položiť vládu, a je to ochotná spojiť dokopy, tak Fico automaticky vycúval, logicky, a povedal, počkať, počkať. Tak my chceme, najprv nech tá vláda padne, a keď to padne, my sme vám to ochotní podporiť, ten euroval. Však predsa nebudeme si robiť hanbu v Európe a nie sme blbci, aby sme si zničili spoločnú menu. A takto sa to stalo. Takto to prebehlo. Čiže Richard Sulík napriek tomu, že vedel, že je prísľub od Fica vtedy, ktorý čakal v opozícii, kedy konečne mu niekto natiahne ten červený koberec k moci, napriek tomu, že teda vedel, že Fico za to za dva dni zahlasuje, napriek tomu do toho išiel. Ja som tu tesne pred tým hlasovaním mal takú tabuľku, môže si vygúgliť, že euroval bude a Fico ako bonus. Taká žlto-červ... žlto-čierno-biela, alebklaťo jaká tá tabulečka bola. Do poslednej chvíli som sa snažil presvedčiť v SAS-ke Richarda Sulíka, nebláznite, položíte Radičovej vládu. Nepomáhalo. Som hentam, hore som sedel, lebo už vtedy som bol medzičasom vyhodený, podotýkam, vyhodený zo strany SaS, z klubu SaS za názor, za prejavenie názoru. Čiže zo strany tých slobodných ma vtedy vyhodili, lebo som si dovolil nepodporiť zrušenie rozdávania vlastne maďarského občianstva na... alebo tých ochranných mechanizmov pri rozdávaní maďarského občianstva na Slovensku, ale som považoval za zvrhlé v tej dobe, kedy dosť to bolo tak nacionalisticky vybičované z jednej aj z druhej strany, v dobe, kedy ešte sedel Slota v parlamente, som považoval za chybu, ak by na Slovensku a stále by... to považujem za chybu, ak by susedná krajina vlastne rozdávať státisícom ľudí občianstvo a mali by sme vlastne alebo všetci občania maďarskej národnosti žijúci na Slovensku, aby mali zároveň popri slovenskom aj maďarský pas. Jednoducho vyjadril som svoj názor, toto nepodporím. Viete, čo spravil Richard Sulík, predseda tej strany slobodných, kde je slobodné vyjadriť názor, čo by v podstate malo už zo samého, samotného názvu Sloboda a Solidarita, ale aj, ale aj liberál, že je v prvom rade liberál napriek tomu, že s názorom nesúhlasí, urobí všetko preto, aby ten názor mohol zaznieť, tak voltairovsky povedané? Tak ten liberál automaticky zvolal zasadnutie poslaneckého klubu, tak toto už je posledná kvapka v sude a vyhadzujeme Matoviča z klubu. Toto je to ovocie, kde v skutočnosti vidíte, či to je liberálna strana, alebo to je diktátorská strana. SaS je v skutočnosti strana jedného diktátora. To sú konkrétne kroky. Strana človeka, ktorý bez hanby je schopný s mafiou kolaborovať ako druhý najvyšší ústavný činiteľ. To som už povedal trikrát, nebudem to opakovať ako. (Povedané so smiechom.) Svoje vystúpenie som sa rozhodol pred pár minútami, keď som tu videl Janku Penta Cigánikovú, ktorá tu vystupovala, a chcem jej teraz jeden odkaz možno povedať o mojom členstve či o mojom poistení sa v poisťovni Dôvera. Ja odkedy som sa narodil, neviem, kedy sa rozdáva kartička poistenca, ale odmalička, alebo asi keď som bol dospelý, to neviem, som bol poistencom poisťovni Apollo. To bola nejaká chemická poisťovňa, neviem, kto ma tam už ani prihlásil, možno ja. Jednoducho bola takáto poisťovňa, a potom ju nejako anektovala poisťovňa Dôvera. A ja som si povedal, že v tej poisťovni Dôvera budem dovtedy, dokedy ju znova nedostaneme do rúk štátu, lebo ten podvod, ktorý Penta urobila a ktorý Janka Bittó, pardon, Penta Cigániková nikdy nekritizovala, lebo nenájdete žiaden taký záznam o tom, že Haščák vytiahol z verejného zdravotného poistenia 400 mil. eur, vytuneloval si ich na účet na Cypre a na drzovku ešte pritom nezaplatil ani jedno jediné euro daní, že nevytiahol to akože spravodlivo zarobený zisk z poisťovne Dôvera a ten by zdanil, ale on si vymyslel účtovnú operáciu, ktorú pod ktorú sa mu smeráci podpísali, odobril mu to, myslím, teraz už neviem, ktorý minister za... minister financií za SMER, urobili pozmeňováčik. Neviem, či náhodou (povedané so smiechom) to vtedy tuším aj Pellegrini nedoniesol, ten správny pozmeňováčik, aby to bolo možné spraviť, a takýmto... A ešte zaujímavosť, aby sme trošku viacej boli v obraze, a prepáčte mi tento historický exkurz do, do vzťahov v politike, lebo teda, ale asi zároveň si myslím, teda že to je dôležité pre historickú pamäť si pripomenúť. Viete, kto to organizoval na strane Penty vtedy a v Dôvere? Taký tento biznis a, a čáry-máry, nejaký pán Drucker, keď vám to meno niečo hovorí. Dobre? Takže aj ten teraz chodí niekde pomaly s krížom moralizátora najväčšieho na Slovensku, takže tento človek, tiež pri tomto stál a bolo by veľmi dobré ho brať za to na zodpovednosť. Takže tuto Janka Penta Cigániková, preto jej hovorím Janka Penta Cigániková, lebo ako šéfka zdravotníckeho výboru nemôže mlčať o najväčšej krádeži v zdravotníctve, aká sa kedy stala. Okradnúť pacienta chorého na lôžku, zúfalého človeku, človeka, ktorý otŕča ruku a prosí, aby sme mu zachránili život a zdravie, okradnúť pacienta o 400 mil. eur, čo urobil Haščák cez Dôveru tunel na účty na Cypre, je najväčší zločin voči slovenskému zdravotníctvu, jaký sa kedy stal, a rádovo väčší, ako vytuneloval Paška s Rašim a podobne. Ale naša šéfka zdravotníckeho výboru ani raz nekritizovala, ani raz neprišla s návrhom, poďme zdaniť spätne tento ukradnutý zisk, poďme im to zobrať, poďme znárodniť Dôveru, poďme im znárodniť to, čo si jednoducho vybudovali z tohto nakradnutého. A ak človek, ktorý je šéf zdravotníckeho výboru, takto háji v podstate záujmy firmy alebo človeka, ktorý tuneloval a okrádal chorých ľudí, si myslím, že je úplne normálne mu to stredné slovíčko v politike, myslím si, že to znesie politika, takýto, takýto pekný prívlastok zmeniť z toho tvojho mena na Janka Penta Cigániková, lebo nikdy som neregistroval nič iné, iba že si v politike vždy zastávala záujem Penty, či sme chceli zabrániť zdaneniu, alebo, pardon, zabrániť ziskom zdravotných poisťovní, alebo obmedzeniu ziskov, alebo akékoľvek prepočítavacie vzorce. Vždy to bolo len o tom, aby to Pente vyšlo čo najlepšie, aby to pre Dôveru bolo čo najlepšie. A to je hanba. A preto si myslím, že nie si hodná, aby si bola šéfka zdravotníckeho výboru. A preto budem prosiť aj našich a žiadať našich poslancov, aby sme tu nehrali falošnú kolegialitu, lebo SaS-ka teraz zadupkala si s nožičkami alebo Riško, kamarát s Kočnerom, povedal, že keď si dovolíme siahnuť na nejakých predsedov výborov, tak potom vy budete nám robiť zle a nepodporíte nám žiadne zákony. Však skúste mať trošku Boha na... Boha pri sebe. Hore sedia predsedovia výborov. Máme 15 výborov. A skúsme teraz test zo základov matematiky, 15 výborov za nami a 150 poslancov. (Rečník názorne gestikuluje rukami.) Logicky na 10 poslancov jeden predseda výboru. Sedí? Teraz vôbec neberiem to, že či sú nejaké zvyklosti koalícia a opozícia, jak sa rozdeľujú, to možno teda dobre, niektoré výbory sú tradične koaličné, niektoré výbory sú tradične opozičné. Ale úplne normálne, však keď máme Boha pri sebe, tak na 10 poslancov jeden predseda výboru. A toto je znova znak toho, že títo ľudia v politike si povedali, že budú len vydierať, vydierať a ultimáta dávať. A nemorálne ultimáta, lebo povedať, že s dvadsiatimi poslancami, na čo na základe základnej matematiky, čomu prislúchajú dvaja predsedovia výborov, povedať, že nie, oni musia mať päť, a keď náhodou budeme chcieť byť spravodliví a zoberieme im tých troch, tak oni nám budú robiť zle. Oni už nepodporia žiaden zákon. Ale ten zákon, to nie je náš zákon. To nie je zákon toť pre Mareka Šefčíka, to je zákon pre ľudí. My tu zastupujeme 5,4 mil. ľudí. My, vy ste tu vyvolení, vyvolení na štyri roky prostredníctvom demokratického inštitútu volieb, aby ste zastupovali ich najvyšší záujem, ich najlepší záujem. Nechcem rýchlo počítať, ale dobre, 5,4 deleno 150, niekto mi vypočítajte, ale... (reakcia z pléna) dobre (povedané so smiechom), ale správať sa tak, že povedať, že keď nám zoberiete, keď zrušíte Cigánikovú z výboru, Viskupiča z výboru a ešte neviem, ktorý tam nepatrí, Krúpa napríklad, a zostanú im dvaja predsedovia výborov, ktoré bude adekvátne parlamentnej matike, lebo dvaja prislúcha dvadsiatim poslancom, a keď títo ľudia, predseda tejto strany, akože demokratickej strany povie, a v tom prípade on už nebude hlasovať pri... (Reakcia z pléna.) Máš nejaké číslo? (Rečník komunikuje s poslancom v sále.) Dobre. Nevidím (povedané so smiechom), 36-tisíc. Čiže on už nebude hlasovať za to, že zastupuje v podstate, v priemere tým pádom tu zastupujete 36-tisíc voličov, nieže voličov, občanov Slovenskej republiky pri tom svojom hlasovaní. On už nebude hlasovať podľa najvyššieho, najlepšieho svedomia, vedomia a záujmu tých ľudí, ktorých zastupuje, ale len podľa toho, aký je záujem jeho vlastného ega. Ako viac sa dá odkryť skutočný záujem alebo zmysel bytia v politike od týchto ľudí, keď toto povedia? Ešte raz, 150 poslancov, 15 predsedov výborov, na desať poslancov jeden predseda výboru. Adekvátne voči SaS sú dvaja predsedovia výborov, troch majú navyše. Ak by sme iba my tu spolu sa rozhodli, že chceme byť spravodliví voči nim a možno jeden z toho pôjde opozícii, dva pôjdu nám, neviem, jaké sú počty, možno opačne, jednoducho aby to bolo fér, tak oni povedia, že oni už potom nebudú hlasovať za, oni už potom budú hlasovať proti. Ja sa pýtam, kde je ten záujem ľudí za týmto vydieraním bohapustým, ktoré tu dva a pol roka predvádzate! A aj teraz, keď už ste nás tu včera nechali sedieť spolu, aby ste zistili, s kým ste sa teda pomojkali, s kým bijete bandu, s kým chcete byť po voľbách vo vláde, lebo ja po tomto, čo ste teraz predviedli aj pri tomto hlasovaní, keď vy tuto idete takto legitimizovať absolútne zlo v politike, ktorí tu rozkrádali vo veľkom, ktorých následok politiky je smrť Jána a Martiny, a vy ich idete legitimizovať, že sa s nimi podpíšete pod tieto bludy, že vy tu idete so zlodejmi brániť morálku, etiku vo verejnej službe a brániť demokraciu a jej inštitúcie, tak ja som na sto percent presvedčený, že vy síce budete hovoriť, že to si neviete predstaviť, ale urobíte to presne na Bugára a na Procházku, že po voľbách im vbehnete do postele. A s mafiou bez najmenších problémov z HLASOSMER-u budete vládnuť, lebo však toto je záujem. Ale ja si dávam tú otázku, čí, čí záujem od začiatku v politike sledujete. Keď, keď vznikne demokratická vláda do roka a niekoľko mesiacov, každej tej vláde dáte rozdiel len pár mesiacov navyše voči tomu roku, urobíte všetko pre to, aby ste tú vládu povalili a racionálne zmýšľajúcemu demokratickému protikorupčne cítiacemu voličovi to absolútne nedáva žiadnu logiku, tak ako aj teraz nedávalo racionálnemu voličovi SaS-ky, a preto sa tí vaši voliči od vás odvracajú, nedávalo im žiadnu logiku, ako vy môžte, keď ste najprv povedali, že v pohode si môžeme schváliť rodinný balíček s opozíciou, nebudete to, že urobíte nám milosť, a poviete to verejne, že nebudete to považovať za porušenie koaličnej zmluvy, ako vy potom môžte za dva týždne po tom prísť s tým a obviniť va... obviniť nás z toho (povedané so smiechom), oni presadili rodinný balíček s opozíciou a to je strašné, to je nepredstaviteľné porušenie všetkých možných demokratických princípov a my kvôli tomuto sme ochotní povaliť vládu a odísť z koalície. Toto normálnemu racionálnemu voličovi nevychádza. A preto vám odporúčam, vám, ľudia, aj tí, ktorí tu nie ste, a verím, že sú niektorí naďalej racionálne zmýšľajúci aj poslanci v SaS, spýtajte sa vášho predsedu, s kým si teraz esemeskuje, s kým sa tajne stretá a v čí záujem toto povalovanie vlády vždy organizuje, lebo to nie je záujem ani Slovenska, ani demokraticko-protikorupčných voličov, ani tých ľudí, ktorí nás volili. Niečí záujem za tým je. Aj pri povalení Radičovej vlády, aj pri povalení Matovičovej vlády, aj pri extrémnej snahe povaliť aj Hegerovu vládu. Ale ten záujem určite nie je v súlade s verejným záujmom a verejne kladiem tú otázku, čí záujem sleduje Richard Sulík, keď toto opakovane je schopný v politike robiť a toto, takto opakovane je schopný ubližovať demokratickému Slovensku. A dupľom v tejto vyhecovanej dobe, lebo keď v roku 2012, keď neboli žiadne krízy, to vyhodnotil volič tak, že Ficovi dal 83 poslancov, tak verte tomu, že pri teraz tom vystresovanom Slovensku, kde ľudia nevedia, ako bude, aké ceny budú energií, čo koniec koncov bola úloha vášho ministra hospodárstva, len on mal iné záujmy, za štátne si robiť cestovku do Dubaja, a miesto toho, aby riešil ceny energií a aby zodpovedal ľuďom na Slovensku, za čo budú kupovať elektrinu, plyn, teplo na budúci rok, a v pohode to mohlo byť uzavreté do júna tohto roku, miesto toho on sa flákal, päť mesiacov nebol schopný predložiť Európskej komisii zmluvu so Slovenskými elektrárňami na posúdenie a teraz chytá nový minister hospodárstva zajaca za chvost. Prezradím vám takú maličkosť, ale bola veľmi sympatická. Počas koaličnej rady v pondelok večer bol tam prítomný aj nový minister hospodárstva Karel Hirman a odpovedal nám asi hodinu na otázky, hovoril, ako to chce uchopiť, aké rokovania s Európskou komisiou vedú, ako v podstate bude zastupovať pozície Slovenska počas zajtrajšieho stretnutia všetkých ministrov hospodárstva a tak ďalej. Odpovedal nám jednoducho na všetky otázky. Jeden prítomný, nechcem hovoriť kto, lebo som sa ho neopýtal, ale však možno to povie aj on sám, jeden prítomný člen koaličnej rady tam hovorí asi po trištvrte hodine vystúpenia alebo tej diskusie s Karelom Hirmanom, no tak skočil do toho, jak rozprával a hovorí, že: „Viete, čo vám chcem, kolegovia, povedať? Ja mám prvýkrát po dva a pol roku konečne pocit, že máme ministra hospodárstva.“ A o tomto to je. My sme tu doteraz mali malého chlapca, ktorý si myslel, že on vlastne vyhral jackpot. Politika ministerstva hospodárstva sa robila v reštaurácii Kogo na Hviezdoslavovom námestí. Je to ináč dosť drahá reštaurácia, neodporúčam, aby ste tam išli, lebo teda ten účet bude trošku nepríjemný. Tam sa robila politika a v Dubaji sa robila politika. Cestovná kancelária ministerstva hospodárstva. A potom také škody, ktoré som tu včera menoval, že v Kilečku, ktoré malo pomáhať, ubližoval, lebo 15 mil. eur škoda, lebo sme nemohli vyberať od podvodníkov pokuty, ktorí si nekúpili diaľničnú známku, a krížom-krážom cudzinci nám behali bez... bez cudzieho, týchto diaľničných známok, ale slovenskí podvodníci si to užívali, lebo však vedeli, že Sulík im vybavil. Zjednodušenie podnikateľského prostredia znamená, že podvodníci nemusia platiť pokuty. No ďakujem pekne. (Povedané so smiechom.) Potom to vyzeralo tak, že áno, potajomky, pokútne zneužiť dôveru, lebo koalícia je o dôvere. Aj poslanecký klub je vzájomne o dôvere. Keď príde minister a povie, príde s nejakým návrhom pozmeňujúceho návrhu, tak veľakrát tí ľudia, nie každý je ekonóm, nie každý je energetik, nie každý je zdravotník, musí to byť vzájomné, tá dôvera musí fungovať, tá chémia a spoliehate sa na toho odborníka, ktorý tú problematiku má na starosti, a dupľom, kto je väčší ako minister, ktorý má tú kompetenciu.	Richard Sulík na hulváta zneužil poslednú schôdzu pred prázdninami, na hulváta desiatky pozmeňujúcich drobných návrhov cez poslanca Gazdu, ktorý teda už medzičasom tu neni, nie Gazdu, ale Kazdu, lebo teda vôbec sa nesprával jako dobrý gazda, a podsunul tu návrh, ktorých nás všetkých ostatných opil rožkom. Nebojte sa, to sú len technické, malinké technické zmeny. My sme mu v dobrom, lebo dôverujete, alebo teda vy, ale cítim sa súčasťou tohto tímu, my sme mu tie zmeny odobrili, povedali áno, dobre, však iba technické zmeny hovoria, že fajn, na poslednú chvíľu, stres, O. K., ideme hlasovať. Bác! Áno, Technické zmeny? Pár oligarchom presmeroval 60 mil. eur, podotýkam, ročne? Šesťdesiat miliónov eur Riško Sulík, najlepší to minister hospodárstva v galaxii, jedným hlasovaním, jednou vetičkou, bác, a už to bolo v tých správnych, na tých správnych účtoch. A kto to zaplatí? Lebo to je to najvulgárnejšie na tom, že logicky, keďže sú distribučné poplatky pri plyne, keď distribučná spoločnosť pri plyne vyberá od veľkých, od malých, bum-bum-bum-bum-bum, ale keď zrazu povie pár vybraným veľkým lobistom, pár vybraným veľkým oligarchom, že vy tých 60 mil. eur do tej spoločnej kasičky na distribúciu nemusíte zaplatiť, no kto to zaplatí? Tie milióny malých, drobných. A toto je to odporné na tom, čo ja naozaj úprimne neznášam, a poviem, až nenávidím v politike, a nie ľudsky teraz, že voči človeku, ale tieto praktiky podlé. To je presne rovnako podlá praktika, jako urobil Fico s Pellegrinim pritom, keď urobili biznis v roku 2009 pri fotovoltaických elektrárňach. Vtedy vyhlásili akože súťaže, že kto si chce tuto postaviť fotovoltaickú elektráreň, lebo áno, Komisia povedala, že do roku dvetisíc tuším dvadsaťdva máme mať podiel, strieľam teraz čísla, 12-15 % vyrobený z obnoviteľných zdrojov pri elektrine. Tak čo chlapci? Zistili, že hops, takáto smernica alebo nariadenie, neviem čo, jój, ako spravíme biznis? Vyhlásili súťaž v piatok a v pondelok bola uzávierka. Do pondelka mali ste doniesť súhlasy všetkých možných orgánov a potvrdenia a povolenia, čo sa logicky nedalo, ale tí, ktorí vopred vedeli, v pondelok doniesli. Týchto vybrali prvých neviem koľko a tým udelili licencie na výrobu elektriny vo fotovoltaických elektrárňach. Pre pospolitý ľud? Nič sa nedeje, nie? Však to je dobré, však to je pekné, aby sme zachytávali energiu zo slnka a vyrábali z toho elektriku, púšťali nám do zástrčiek, jakí sme frajeri, jakí sme moderní. Lenže pes je skrytý v detailoch. A ten detail je taký, že 300 mil. eur ročne sme počas Ficových vlád na to spoločne doplácali. Ako doplácali? No tak, že nám dali položku TPS na účet za elektrinu, tzv. tarifa za... TPS? (reakcia z pléna) ... na prevádzku systému, tam sa pekne skovali tieto peniažky, ktoré sme tým prevádzkovateľom fotovoltaických elektrární platili. A teda aké sme im peniažky platili? V tom čase, kedy to podpísal, bola trhová cena, v roku 2009 bola trhová cena elektriny 30 eur za jednu MWh. Oni podpísali zmluvy s týmito výhercami jackpotu, že síce na trhu hocikde sme si mohli kúpiť elektrinu za 30 eur, čiže doviezť zo zahraničia, ak by sme jej mali málo, to bolo, ale aj na Slovensku bolo elektriny dosť, čiže mohli sme si kúpiť za 30 a oni s nimi podpísali zmluvu, že ten 1 MW nakúpia za 435. Počítajme spolu, 435, 450 deleno 30, to by bolo pätnásťnásobok, takže toto je...? 14,5? Keď počítam dobre. Štrnásť a pol alebo... čiže o 1 350 % drahšie podpísali zmluvy s týmito prevádzkovateľmi fotovoltaických elektrární, že síce na trhu sme si ako dobrí hospodári mohli kúpiť elektrinu za 30, ale od týchto vybraných firiem blízkych Petrovi Pellegrinimu a Robertovi Ficovi my budeme kupovať nie jeden rok, ale 15 rokov za 435 eur, čiže 14,5-krát drahšie. A to je presne rovnaký, že tam je rozdiel iba rádovo, že teda oni urobili biznis ročne za 300 mil. a Sulík urobil biznis za 60 mil.? Ale to je úplne presne rovnaké chrapúnstvo, presne rovnaké, ako urobil Pellegrini s Ficom, a preto oni sú schopní dnes sa podpísať pod jeden návrh o tom, že chcú chrániť morálku, etiku vo verejnej službe, brániť demokraciu a jej inštitúcie, lebo pre nich morálka a etika vo verejnej službe je robiť biznis pre vybraných oligarchov, pre vybraných kamarátov z reštaurácie Kogo a zo siedmeho poschodia či z desiateho v hoteli Hilton a nechať to zaplatiť ľudí, lebo tú špinavosť Sulíkovu, čo nám tu koncom júna tajne cez Kazdu predložil, by zaplatili ľudia, všetci, čo odoberajú plyn, domácnosti, takisto firmy. A tú špinavosť pri elektrine my všetci platíme. Ten účet za to OZ alebo ja neviem, jak sa presne volá, to TPS, to na tých účtoch všetci máme, pozrite si doma, čo máte na elektrike napísané, a to tam je Ficov, Pellegriniho biznis. To by sme mali premenovať tú položku. 300 mil. krát 15 rokov je 4,5 mld., ukradli oni, urobili účet pre ľudí. A ak by sme tento špinavý biznis Sulíka, 60 mil. eur ročne, nezastavili, kebyže to teda vynásobíme, za 15 rokov, za 20, koľko by to platilo, takisto boli by to rádovo miliardy. Ale ešte raz hovorím, rovnaký vzorec, len možno o jednu nulu menej. Ale pre mňa je podvodník a zlodej bez ohľadu na to, koľko ukradne, či ukradne milión, 10 mil. alebo miliardu, a mal strážiť verejný záujem, mal strážiť záujem ľudí, tak je to pre mňa zlodej ako zlodej. A keď sa takíto ľudia dajú dokopy a potom hovoria, že oni vlastne idú brániť morálku, etiku vo verejnej službe, lebo musia odvolať toho človeka, ktorý im hovorí pravdu do očí, lebo im nedovolí robiť biznis, lebo my sme áno, predložili návrh novely, že Sulíkovu špinavosť za 60 mil. eur ideme zrušiť, a myslím, že to už aj prešlo cez prvé čítanie. A predstavte si, že Sulík bol lobovať (povedané so smiechom) medzi našimi poslancami, aby to nepodporili. Ešte tú drzosť má, že my vlastne dôjdeme mu na ten podvod a on v pohode ešte ide oslovovať poslancov, aby sme ten podvod nechali žiť, aby, nejakým spôsobom vie, že plus-mínus je to tu tesné a že tých poslancov, ktorí chránia verejný záujem, nemusí byť väčšina, tak on ide rozviklávať a individuálne oslovuje poslancov, aby ten biznis za 60 mil. eur nechali tak, lebo problém, keď by teraz to neprešlo, tak najskorej to môžme dávať tak za pol roka, ale už medzičasom peniažky by išli na správne účty. Čiže upozorňujem (povedané so smiechom) a prosím vás, strážte si aj pri každom hlasovaní týchto lobistov, zbohatlíkov a oligarchov, ktorí tu budú chrániť záujem nie verejný, nie voličov, ktorí ich volili, ale svoj vlastný a svojich kamarátov z Koga a podobných. V podstate hovorím niečo úplne niečo iné, čo som hovoriť chcel, ale zase na druhej strane si myslím, že treba si to povedať a vyrozprávať takto. Skutočný záujem, prečo títo ľudia a Richard Sulík, Pellegrini, Fico a ďalší tak extrémne bojujú proti nášmu hnutiu, je ten, že sme naozaj protikorupčné hnutie. My vám do... nedovolíme kradnúť a to je ten problém, ktorý s nami máte. Nie to, že sme chceli, aby sa ľudia testovali, lebo testoval sa celý svet. Nie to, že sme používali antigénové testy, lebo sme ich testo... va... lebo používali výrazne menej ako napríklad takí Dáni. A je tu niekto v tejto miestnosti, čo si myslí, že Dánsko je menej rozvinutá, je viacej hlúpa krajina ako, ako Slovensko? Že majú menej rozvinuté zdravotníctvo? Robili 0,5 mil. antigénových testov, podotýkam, počas celého covidu. To všetko boli len trápne zámienky. Od začiatku podrážanie nôh a to je naj, by som povedal, že také, najhorší pocit z toho, a to viete aj vy sami, neviem, kto z vás športuje kolektívne športy, alebo však hocikedy zase v živote ste, ste mali možno nejaký zápas, to je jedno či v práci, alebo športový zápas akýkoľvek, možno v škole, ale je úplne najhoršie, keď vám podráža nohy vlastný hráč. Vlastný spoluhráč. Keď to robí odzadu, zákerne a robí to opakovane. Keď vlastný spoluhráč dáva vlastné góly a kazí vám hru. A keď to robí v tom najhoršom možnom čase, ktorý sme napríklad spoločne zažívali počas covidu. Počas covidu sa najlepšie darilo tým krajinám v Európe, kde opozícia, koalícia ťahali spolu. Počas sa najhoršie darilo tým krajinám, ktorých opozícia bila proti vláde, a úplne najhoršie tým krajinám, kde vo vnútri vlády alebo koalície boli ľudia, ktorí bili proti tým ostatným, ktorí ťahali tú káru. Nebolo príjemné sa postaviť pred ľudí a hovoriť im, že im obmedzujeme slobodu. To nebolo príjemné ani pre mňa ako pre premiéra, ani pre nikoho z vládnych politikov. Ale bolo to zodpovedné. Viem, že to mnohým z vás nepáčilo, bolo to populárne, získavať na tom body či na videjkách, na protestoch, lebo ľudia nemajú radi, keď sa im niekto bez ich súhlasu špára v nose. Ľudia nemajú radi, keď im niekto povie, že áno, bohužiaľ, musíme v záujme ochrany zdravia najmä tých najzraniteľnejších selektovať ľudí a tí, čo sa jednoducho nezaočkujú môžu byť ohrozením tých ostatných, tak im tie obmedzenia dáme. Áno, v tomto sme boli na druhých stranách barikády. Ale najviac čo nám ubližovalo v boji proti covidu, najviac čo nám ubližovalo v boji alebo v presvedčení, v zápase o vyššiu zaočkovanosť, boli postoje práve Richarda Sulíka, Jany Penty Cigánikovej a ostatných ľudí z SaS, lebo keď vlastní spochybňovali, tí ľudia za monitormi, za televíziami, v správach, si sami kládli otázku, počkať, keď aj oni sami sú neni o tom presvedčení, tak asi na tom môže byť pravda to, čo hovoria rôzni konšpirátori a hovoria, že covid je len chrípôčka, vakcíny neúčku... nefungujú a idú nás cez to, nám zavádzať nejaké čipy a podobné hlúposti. My sme práve v tých najťažších situáciách a ten covid teraz používam jako príklad, potrebovali ťahať spolu. Len my sme mali kolegov z SaS ako obrovskú olovenú guľu na nohe, ktorí namiesto toho, aby pomáhali, v kuse len ubližovali. Viete si predstaviť teraz, že... tak si skúste predstaviť aj s otvorenými očami, že zasadá kolégium odborníkov, že 6 hodín, vypätá situácia o tom, že potrebujeme zaviesť nejaké ochranné opatrenia, ako to odkomunikujem ľuďom, čo spravíme, jak urobíme, a tak 6 hodín zasadá to, to kolégium. Sulík povie, že chce na to prísť. On príde, tak ako aj na koaličné rady chodil, na päť minút z troch hodín a podobne, príde tam, bol tam vtedy asi pol hodinu. Príde, po dvoch hodinách úvodných, po pol hodine vyjde von a pred novinármi, ktorí čakajú povie: „Ja tie tliachaniny odmietam počúvať a ja... mňa absolútne nezaujíma, čo hovorí nejaké kolégium odborníkov.“ Viete si predstaviť, čo toto ako demoralizovalo akékoľvek posolstvo, ktoré chcela vláda hovoriť voči ľuďom? Keď vlastný koaličný líder spochybňuje a vlastne takto vulgárnym spôsobom spochybňuje názor odborníkov, vyhlasuje ich názory za tliachaniny? Ako mohli potom ľudia veriť tomu, čo prezentujeme, a keď im hovoríme o tom, že toto je rozhodnutie odborníkov a chceme chrániť najlepší záujem, chceme chrániť vás, chceme chrániť vaše zdravie a životy. Bohužiaľ, takto nezodpovedného partnera sme v najťažších chvíľach mali, partnera, ktorý všetkým spoluhráčom v kuse len podrážal a odzadu podlo nohy. Bolo to veľmi ťažké, napriek tomu sme tú dobu prežili a dúfali sme, že už bude lepšie, že už nebudú ďalšie krízy, dostaneme sa z covidu a už je to za nami a tá rana bola síce ťažká, ale zvládli sme to. A následne prišli ďalšie krízy. V lete minulého roku Putin postupne začal obmedzovať prítok plynovodu najprv Jamal, potom Nordstream jemne, postupne nám škrtil, škrtil, škrtil, on dobre vedel, že sa chystá na vojnu, my sme to len možno tušili. Začal posielať vo veľkom vojská na hranice s Ukrajinou, tváril sa, že tam sú cvičenia, potom ešte vo februári 23. či 22. vyhlásil, dobre, skončilo cvičenie, ideme sa sťahovať. Spravodajské služby ale hovoria, že nesťahujú sa, oni sa posúvajú ešte bližšie k hraniciam. Ale v médiách vyhlasoval všade, jak sa sťahujú. V skutočnosti udrel a frontálny útok na celú Ukrajinu. Mal plán, že do troch dní obsadí Kyjev a do 5 dní celá Ukrajina kapituluje, bude to obsadené. Hrdinovia na Ukrajine sa tomu vzbúrili a povedali si, že nenechajú sa vydierať nejakým vydieračom spoza hraníc, ktorý si myslí, že jediný má pravdu a jediný má morálne právo rozhodovať o tom, čo je správne a čo nie. Bojujú podľa mňa naozaj statočný život a každý, kto hovorí, že nedávať im nepomáhať im so zbraňami a nechať ich, aby ich potupil Putin, aby si celú Ukrajinu privlastnil, aby sme mali my Rusov na hraniciach, tak si myslím, že sa hlboko mýli, až doslova blúzni. Táto kríza vyvolala, samozrejme, extrémny rast cien energií, či to bolo plynu, naviazanej elektriny, takisto pohonných hmôt a podobne, ale ešte teda v polovičke februára, keď sme videli, že sa zmráka, tak sme dohodli so Slovenskými elektrárňami deal alebo dohodu na tom, že zabezpečia alebo dajú nám k dispozícii 6, približne 6,15 TWh elektrickej energie pre slovenské domácnosti, ale dovolím si teda posunúť sa pár mesiacov vzad a ten príbeh začal približne v októbri minulého roku, čiže už to bude približne rok, kedy sme prišli na koaličnú radu s návrhom, že poďme zdaniť zisky producentov elektriny z atómových, z atómových zdrojov, lebo vedeli sme, že cena uránu je plus-mínus stabilná, iné náklady sú plus-mínus rovnaké, ale extrémne začala rásť cena elektriny a sa tam vytvára veľký priestor na to, že zrazu má producent elektriny v atómových zdrojoch, čo na Slovensku teda sú Slovenské elektrárne, ktoré z jednej tretiny vlastní aj štát, zrazu má obrovský zisk. Tak sme navrhli, Marcel Klimek to, s tým, s tou ideou prišiel, štátny tajomník z ministerstva financií, poďme zaviesť, tzv. windfall profit sa to nazýva. Windfall, keď to preložíme, to je... alebo zdanenie windfall profitu, čiže to preložene, je to zisk, ktorý vám vietor prifúkol, čiže niečo, za čo ste sa nepričinili, prišlo vám to, padlo vám to z neba jako manna, tak je normálne takýto nejaký neúmerný zisk, dupľom v takejto dobe, kedy sa to následne prenáša cenu energií pre rodiny, zdaniť, alebo pre domácnosti zdaniť. S týmto návrhom sme prišli a Richard Sulík nakreslil svojou fixkou červenú čiaru. Nehrozí. Všetci musia platiť rovnaké dane, no a čo, že zarobia teraz elektrárne viac, jednoducho to je podnikanie, niekedy sa darí viac, niekedy menej, všetci musia platiť rovnaké dane. Tri mesiace nám trvalo, kým sme ho presvedčili na to, že nech neblázni, nech robíme niečo v záujme Slovenskej republiky, v záujme občanov, v záujme voličov aj strany SaS, v záujme podnikateľov, ktorí takisto tú elektrinu platia. Po troch mesiacoch konečne sme ho presvedčili, poďme urobiť teda tú windfall... wind... windfall profit tax. (Reakcia z pléna.) On tu ešte je. Jak je možné, že tu ešte je? (Reakcia z pléna.) A kto vás vystrieda? Kedy? Vy ste neni náhradník, alebo jak to bolo? No dobre, tak ten, čo (povedané so smiechom), čo tu urobil ten Sulíkov biznis za 60 mil. eur (povedané so smiechom), našťastie ešte tu je, nech sa zodpovedá, pekne nech ľudia vidia, že kto tu robil toho poslíčka na ten špinavý bizinis. Jak robil svojho času Pellegrini, robieval poskoka Ficovi, tak Kazda urobil poskoka Sulíkovi. Rád vás spoznávam takto osobne, lebo dobre sa takýmto ľuďom pozerá do očí. (Reakcia z pléna.) Dobre sa, dobre sa pozerá takýmto vagabundom do očí. (Reakcia z pléna.) A... (povedané so smiechom, ruch v sále) Ináč môžme nejako, keď chcete, aj predĺžiť, rozpravu, aby ste mohli vystúpiť, by ste nám to tu vysvetlili, ako sa teda chráni verejný záujem tým, že okradnete ľudí o 60 mil. a dohodíte to pár oligarchom takto, že šup, šup, šup, peniažky idú. To je koľko vlastne? To je 200-tisíc denne, či jak to vychádza plus-mínus, možno 18. Ale ušiel som s myšlienkou. Poraďte mi. Neviete, kde som bol? Jaj, viem, že po troch mesiacoch konečne sme ho presvedčili, aby sme zaviedli windfall profit tax. To znamená, aby sme zdanili teda ten nadmerný zisk, čo sa produkuje z výroby elektriny v atómových zdrojoch v Jaslovských Bohuniciach a v Mochovciach z I., z II. bloku. Viete o tom návrhu, lebo vy ste ho tu aj mali, myslím si, že aj možno sme o ňom hlasovali alebo to prišlo iba do prvého čítania, teraz už neviem, v jakom štádiu, každopádne zabralo to, lebo na základe toho Slovenské elektrárne sa ozvali, že hops, zistili, že to naozaj myslíme vážne a že my im ten extrémny zisk nenecháme, tak sa ohlásili, poslali sme kompetentného ministra hospodárstva na rokovanie a prišiel s tým, nemusíme robiť windfall profit tax, lebo dohodol som sa so Slovenskými elektrárňami, že dajú komplet pre všetky domácnosti pri plnej spotrebe, koľko domácnosti za rok minú, dajú nám na tri roky garanciu, že vlastne budeme mať rovnakú cenu ako v roku 2021. Hovoríme si, vtedy sme to vypočítali na základe trhových cien elektriny, ktorá vtedy bola 145 eur na 1 MWh, rozdiel o 61,20, vychádzalo rozdiel približne 980 mil. eur, zaokrúhlili sme to na 1 mld. A tak sme to aj ľuďom odprezentovali. Hovoríme, dobre, to je dobrý deal, keď získame miliardu pre domácnosti, by to bolo plus-mínus to, čo by sme získali cez to zdanenie, poďme do toho, je to fér. Následne, to bola polovička februára, následne minister hospodárstva ako zodpovedný minister za túto problematiku mal predložiť, uzavrieť zmluvu so Slovenskými elektrárňami na základe toho memoranda a mala predložiť toto memorandum na schválenie alebo zmluvu na schválenie Európskej komisii, lebo teda Európska komisia musí potvrdiť, či sa náhodou nejedná o nejakú nezaslúženú pomoc voči domácnostiam, firmám, voči Slovenským elektrárňam a podobne. Lenže stalo sa to, že kolega Sulík si povedal, že on si urobí počas prichádzajúcej jari a leta, že on si urobí cestovnú kanceláriu z ministerstva hospodárstva, a urobil pomaly taký chartrový let do... do Dubaja a užíval si opakovane ix dovoleniek v Dubaji miesto toho, aby vyriešil túto zmluvu so Slovenskými elektrárňami a Európskou komisiou. Čo sa stalo? Medzičasom za tých päť mesiacov, čo teda on mal cestovku v Dubaji, narástla cena na trhu s elektrinou z vašej strany, aby som teda ukazoval správne, jak ten graf sa vyvíja, z ceny 145 na približne 500 eur pred letom, čiže na trojnásobok, viac ako trojnásobok, na základe toho, lebo niekto mal cestovku v Dubaji. Do čoho to vplýva, ale na čo to vplýva, je problém ten, že vlastne, ľudia, keď platia elektrinu, majú jednu časť, majú tzv. silovú časť elektriny, tzv. komoditu, a druhú časť majú poplatky, do ktorého, ale do tých poplatkov vstupuje aktuálna, bohužiaľ, cena elektriny, ktorá je momentálne na trhu. To sú napr. poplatky, keď sú, keď si predstavíte, že domácnosti a firmy počas dňa majú výkyvy v spotrebe, jednoducho sú hodiny, kedy je tá spotreba extrémna, a sú hodiny, možno o piatej ráno, kedy tá spotreba v domácnostiach, vo firmách je minimálna. Na to, aby sa tie výkyvy vykompenzovali, na to sa musia zapínať také zdroje, ktoré produkujú energiu alebo elektrinu, ktoré sú výrazne drahšie, a tie potom musíte nakupovať na trhu, ale tým, že minister hospodárstva päť mesiacov otáľal, nerobil si robotu, ktorú mal robiť ako minister hospodárstva, tak medzičasom narástla cena tej trhovej elektriny na trojnásobok, a tým pádom zrazu výsledok sme sa dozvedeli na konci augusta, tesne predtým, jako zdrhol z ministerstva hospodárstva, že domácnosti na budúci rok, v prípade, ak ušetria 15 %, o čom vôbec nebola reč vtedy, keď sme mu dali súhlas na koaličnej rade, že teda dobre vymeníme windfall profit tax, alebo zdanie nadmerného zisku elektrární za zmluvu so Slovenskými elektrárňami, zrazu povedal, že v prípade, ak ušetria 15 %, budú mať nárast ceny 50 %. My pozeráme, že čo, ako môžu byť zmrazené ceny, ktoré sme sľúbili na základe informácií všetkým domácnostiam, 2,4 mil. domácnostiam na Slovensku, zrazu ako môže byť nárast ceny 0 % a zrazu z toho, že 50 % navyše? To nie je malý peniaz. Každý z nás vie, že keď zrazu platím o polovičku navyše, tak to nie je, že platím to isté. Ale čo najperverznejšie je na tom, je to, že on nás všetkých oklamal s tým, že dohodol so Slovenskými elektrárňami, že nám dajú elektrinu na kompletnú spotrebu všetkých domácností v plnej miere. Nebola žiadna debata o tom, že my budeme teraz tu molestovať doslova chudobné rodiny, ktoré idú tak či tak na knap, že ony musia ešte 15 % ušetriť. Čiže on nakoniec, a to je opäť prejav extrémneho diletantizmu, že on nie, že dohodol spotrebu alebo so Slovenskými elektrárňami dosť energie na kompletnú spotrebu domácností, ale dohodol o 15 % menej a nám o tom nepovedal. A zrazu tých 15 % sa už musí nakupovať na trhu, a tých 15 % pri súčasných cenách je podľa prepočtu jeho nominanta na Úrade pre reguláciu sieťových odvetví, je plus 386 %. Čiže do spotreby 85 % 50-percentný nárast a od 85 % do 100 % už platíte 386 %, a keď to prevážite, lebo 85 % má váhu 50%, 15 % má váhu 386 %, nárast 102 %. Čiže ak domácnosti by na budúci rok míňali presne to isté, tak podľa tohoto... utekajúceho ministra z ministerstva hospodárstva pred prúserom, aby som to dobre identifikoval, podľa tohto ministra hospodárstva, tak ako nachystal on zastropované ceny energie, sú plus 102 %. A toto sú teraz problémy, ktoré, bohužiaľ, nový minister hospodárstva musí riešiť, ktoré musíme riešiť ako vláda, ktoré musíme riešiť ako koalícia a ktoré nás, bohužiaľ, iba kvôli tomu, že on jednoducho miesto toho, aby si robil včas svoju prácu, nás kvôli tomu budú stáť miliardy eur navyše. Toto je ohrozovanie verejných financií. Toto je rozkrádanie verejných financií, lebo neexistuje horšie rozkrádanie verejných financií, ak sa spôsobí takáto obrovská hospodárska škoda tým, že som diletant. Tým, že namiesto toho, aby som robil svoju robotu, chodím s vládnym špeciálom na dovolenky do Dubaja. Každý z nás, ak by bol na ministerstve hospodárstva, to nech si myslím o týchto ľuďoch v spodných laviciach čokoľvek, neverím tomu, že by sme dokázali urobiť takého chrapúnstvo, že keby, že sme ministri hospodárstva, že sa budeme tváriť, že sme potrebovali ísť osem-deväťkrát na... na pracovnú cestu na výstavu Expo, alebo tak, že jak som videl taký súpis, čo potom dal von, že ako to teda vlastne prebiehalo, tak zrazu, že šesť dní pracovná cesta Expo v Dubaji, vládny špeciál, stretnutie so štátnym tajomníkom neviem jakým v Abú Dhabí. Podľa mňa (povedané so smiechom) stretnutie trvalo hodinu. Možno, dobre, O. K, keď sa chcel vyspať predtým, tak mohol tam deň predtým a druhý deň večer spátky, celá pracovná cesta jeden deň. Ale zrazu si poviem, že šesť dní pracovná cesta v Dubaji, lebo však teda papier znesie, progresívne médiá nepovedia pravdu, však teda to, o tom sa nehovorí, jak by to spravil Matovič, ukrižujeme ho, na štyri kríže ho rozporcujeme, jednoducho to je v klídku, to je v pohode. Na toto my doplácame a ešte raz tu zopakujem, títo ľudia spolčení dnes s Ficom, s Pellegrinim ma chcú dostať či z pozície ministra financií – a na tom mi osobne vôbec nezáleží, držím to ako talizman – chcú zničiť povedomie o hnutí OĽANO ako protikorupčnom hnutí, aby nás pokorili druhýkrát, lebo teda prvýkrát minulý rok mu ten ťah úplne dokonale nevyšiel, lebo spravili sme fintu, s ktorou nepočítal, že vlastne sa vymeníme s Edom Hegerom, tak chcú nás tak potupiť, aby sme už na budúce nezavadzali. To vidíte z toho bratríčkovania, že títo ľudia sú schopní sa pobratať s tým absolútnym zlom slovenskej politiky, so stranou HLASOSMER, lebo podľa mňa (povedané so smiechom) ešte ten, ten Fico to kradol na hulváta, ale ten Pellegrini mal tú fazónu, on sa tváril, že on vlastne on je niečo iné. Jamôčky, krojíček, zatancujem s babičkami, pusinka sem, pusinka tam, zakrútim s riťkou a tvárim sa, že jaký som, jaký som dokonalý, ale v skutočnosti 19 rokov verný poskok Roberta Fica, verný poskok mafie, ktorej slúžili. Mi chce niekto povedať, že Peter Pellegrini, keď on bol, priznám sa, neviem, jakú funkciu mal, či bol predseda parlamentu, alebo čo, ale v čase, kedy tu Fico vládol, že on nevedel o tom, že Fico vydal Národnú kriminálnu agentúru do rúk bosa nitrianskej mafie Norberta Bödöra? On o tom nevedel? On nevedel o tom, že tie stretnutia prebiehajú na 10. poschodí v Hiltone, keď ja som o tom vedel, keď som bol schopný poslať novinárov do garáže, aby ich tam odfotili, keď tam idú. Jasné, že Pellegrini to vedel. Jasné, že vedel o tých biznisoch. A teraz títo ľudia z SaS legitimizujú toto absolútne zlo, lebo im dovolia podpísať sa pod návrh, že Pellegrini, človek, ktorý len pri jednom biznise spôsobil škodu 500 mil. eur, to som hovoril o tom, o tom colnom podvode, ktorý zobral podľa svedkov 150-tisíc úplatok, a to je len jeden zo svedkov, ktorý sa zatiaľ rozhovoril, a následne podpísal jeho nominant zlodejskú zmluvu na softvér, trápny softvér za 15,4 mil., ktorý my sme naprogramovali, taký istý za 28-tisíc. Tak zrazu títo ľudia hovoria, že oni sú po prvé strana rozumu, strana odborníkov a protikorupční bojovníci. Ja sa pýtam, čo je na tom zdravý rozum, keď mafiánov idem legitimizovať, keď hovorím, že s mafiánmi som ochotný po budúcich voľbách v pohode vládnuť? Čo je na tom protikorupčné, keď ľudí, ktorí vo veľkom rozkrádali štát, ktorých politika rozkrádania štátu, sprivatizovanie kľúčových inštitúcií spôsobila následne smrť Jána a Martiny, lebo Ján si dovolil odhaľovať tieto špinavosti, ktoré tu tí ľudia páchali, a čo je na tom odborné, keď takýchto ľudí, ktorí tu robili celý rok len biznis v prospech seba, oligarchov, ktorí ich financujú, a spriaznených podnikateľov, zrazu legitimizujú a tvária sa, že oni tu vlastne sú tí, ktorí sú určení na to, aby bojovali za ochranu, obranu morálky a etiky vo verejnej službe? Však už iba vymenovať to je absurdné, že Pellegrini, Raši, Šutaj Estó... Eštok, Erik Tomáš, Sulík, Cigániková a spol., toto sú ochrancovia morálky, etiky vo verejnej službe? Toto sú ľudia, ktorí sú schopní brániť demokraciu a jej inštitúcie? Ľudia, ktorí sprivatizovali inštitúcie spravodlivosti pre nitriansku mafiu, to sú ľudia, ktorí idú brániť demokraciou a jej inštitúcie spolu s odborníkmi z SaS? Ako hlboko sa dá klesnúť, Richard, ako hlbšie sa dá klesnúť ako toto, čo si spravil, kam si vtiahol SaS len na základe tvojej osobnej nenávisti voči mne? Ja som sa ti snažil vždy len pomôcť, ale zo záhadných dôvodov, zo záhadných, ja naozaj kladiem opakovane tú otázku, že čí záujem ty v skutočnosti v politike hájiš. Ty si sa mi na oplátku za to, že som ti pomáhal, vždy snažil len podraziť odzadu nohy. Nemorálne konanie, nemorálne tak, ako keď si tu si vypisoval s Kočnerom a vynášal si informácie o tom, ako sa vyvíja voľba generálneho prokurátora, keď si chodil k nemu, keď si sa ulakomil a chodil ku Kočnerovi, mafiánovi, na raňajky a pekne si mu tam vynášal a hovoril o tom, ako, čo teda dohadujeme v koalícii, ako bojujeme proti korupcii. S mafiánom, s mafiánom, o ktorom si vedel, že je mafián, lebo keby ja a tuto chlapček, Majka z Gurunu, čo padla, prišiel z Trnavy, ktorý nemá pojem o tom možno, čo vtedy, tu jako vzťahy v Bratislave. Ty si veľmi dobre vedel, v tom Kogu sa upieklo veľa vecí, v tom tvojom obľúbenom mieste, kde si dohadoval biznisy. Ty si veľmi dobre vedel, s kým komunikuješ a ako to je veľmi citlivé a zraňujúce pre Ivetu Radičovú. A skús mi vysvetliť to, že ako bolo možné, že si napriek tomu, že si vedel, že ten euroval schválený bude, že napriek tomu si tú vládu povalil. (Reakcia z pléna.) Napriek tomu, že si vedel, že za dva dni ten euroval bude schválený, že si napriek tomu tú vládu povalil. (Ruch v sále a zaznievanie gongu.) A teraz, sedel som asi tam, kde Martin Borguľa, sa mi zdá, že vtedy, alebo možno lavicu nižšie, a hentam sedel za mnou Počiatek, tuším na tom mieste sedel a ja som sedel tuším o lavicu nižšie. Tesne pred tým hlasovaním hovoril som vám, že mal som takú tabuľku, a do poslednej chvíle som vyzýval k tomu, aby to nespáchali. Áno, možno bolo problém, že spojila Iveta Radičová hlasovanie o dôvere s eurovalom, ale už jednoducho bolo to dané. A vtedy, keď už som vedel, že to takto je, a sám som veril do poslednej chvíle, že to neurobia, tak som prišiel vtedy za Martinom Poliačikom, sedel asi o dve lavice nižšie a bol vtedy predseda poslaneckého klubu, keď si dobre pamätám, a prišiel som za ním: „Idete Radičovú zarezať?“ – „Áno ideme, sľúbili sme to, nepodporíme to, to je jedno, ona si je za to zodpovedná.“ Vrátil som sa späť k našim, to bolo tesne, 10-15 sekúnd pred hlasovaním, boli sme tam štyria a hovorím, oni to idú povaliť, na našich hlasoch nezáleží, hlasujme už slobodne. Martin Fecko hovorí vtedy, viete čo, tak ja ale, ja budem hlasovať za ten euroval, tak my budeme hlasovať proti eurovalu. Na našich hlasoch už nezáležalo, hoci teraz strašne by mi to chcel nalepiť na hlavu, ale ak by aj všetci my sme vtedy hlasovali proti eurovalu, naďalej by Radičovej vláda fungovala, to je kontrola správnosti. Človek, ktorý ovláda Excel, alebo má rád Excel, by mohol, mohol vedieť. Čiže bolo len jeho slobodné rozhodnutie a dodnes celému Slovensku dlží odpoveď, za čo zobchodoval, keď dobre vedel, že za dva dni ten euroval tak či tak bude. Teraz nehovorím o peniazoch, o výhodách alebo nechávam otvorený priestor, ale myslím si, že celé Slovensko si, aj keď je to 12 rokov dozadu alebo 11 rokov dozadu, potrebuje počuť odpoveď, čo za to, lebo takáto službičku pre mafiu, ktorá sa následne dostala k moci, sa nerobí zadarmo. A ja sa pýtam, či sa ulakomil na večeru, v Kogu mu niekto zaplatil za to účet, alebo bolo čokoľvek za to iné, ale keď raz viem, že vymodlená, vyprosíkaná vláda, vytúžená vláda Ivety Radičovej, otrasená krízou, ktorá tiež na začiatku tej vlády bola, hoci zďaleka nie taká silná jako teraz... (Prerušenie vystúpenia predsedajúcim.)